Christoffer Rustung kan ha vært blant dem som drepte Vincens Lunge i Trondheim 3. januar 1536 og ranet til seg Lunges eiendom på Austrått, der Lunges svigermor, fru Inger til Austrått, bodde. Tord Roed holdt Rustung fengslet i Bergen til han ble utvekslet med Eske Bille, og slo følge med Olav Engelbrektsson da denne måtte rømme landet i 1537 pga reformasjonen. I 1537 var Tord Roed atter utsendt mot erkebispen og underla kong Christian III flere distrikter nordenfjells, samt Hamar stift. Da Eske Bille mot slutten av 1537 fratrådte Bergenhus, fikk Tord Roed dette len med flere underliggende mindre.